**Atbildes uz jautājumiem**

Eiropas Savienības kohēzijas politikas programmas 2021. – 2027.gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju” **4.3.5.1. pasākumam “Sabiedrībā balstītu sociālo pakalpojumu pieejamības palielināšana”** *(pirmā atlases kārta)*

**Izmantotie saīsinājumi:**

**Atlases nolikums** – Eiropas Savienības kohēzijas politikas programmas 2021. – 2027.gadam .3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju” 4.3.5.1. pasākumam “Sabiedrībā balstītu sociālo pakalpojumu pieejamības palielināšana” projektu iesniegumu atlases nolikums

**CFLA** – Centrālā finanšu un līgumu aģentūra

**DAC** – Dienas aprūpes centrs

**DI** **projekti** – Deinstitucionalizācijas projekti

**GRT** – Garīgi rakstura traucējumi

**MK noteikumi Nr. 173** – Ministru kabineta 2024. gada 12. marta noteikumi Nr. 173 “Eiropas Savienības kohēzijas politikas programmas 2021. – 2027. gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju” 4.3.5.1. pasākuma “Sabiedrībā balstītu sociālo pakalpojumu pieejamības palielināšana” pirmās kārtas īstenošanas noteikumi”

Saturs

[1. Vispārīgi jautājumi 2](#_Toc173831908)

[2. Darbību un izmaksu attiecināmība 4](#_Toc173831909)

[3. Projekta iesnieguma aizpildīšana un pievienojamie dokumenti 6](#_Toc173831910)

[4. Īstenošanas nosacījumi 7](#_Toc173831911)

[5. Vērtēšana un lēmumu pieņemšana 8](#_Toc173831912)

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| Vispārīgi jautājumi |
| 1.1. | Vai MK noteikumu Nr. 173 20.1.1. apakšpunktā ir domātas projekta vadības izmaksas?*(rakstiski)* | MK noteikumu Nr. 173 20.1.1. apakšpunktā ir domātas projekta vadības personāla izmaksas, kuras var plānot tikai infrastruktūras izveides fāzē un kuras nevar pārsniegt 21. punktā noteiktos izmaksu ierobežojumus.*30.05.2024.* |
| 1.2. | Kādam nolūkam drīkst izmantot netiešās attiecināmās izmaksas? (MK noteikumu Nr. 173 20.2. apakšpunkts) Un kā tās var aprēķināt, ja projektā netiks iekļautas finansējuma saņēmēja projektu vadītāja izmaksas (20.1.1.)?*(rakstiski)* | MK noteikumu Nr. 173 20.2 apakšpunktā minētās izmaksas projektā var plānot tikai gadījumā, ja projekta tiek plānotas 20.1.1. apakšpunktā minētās projekta vadības personāla izmaksas. Ja personāla atlīdzības izmaksas projekta infrastruktūras izveides posmā netiek paredzētas, projektā neplāno arī netiešās izmaksas. Netiešās izmaksas var izmantot, piemēram, projekta vadības personāla biroja preču iegādei, telefonsakaru vai vadības personāla izmantoto komunālo pakalpojumu apmaksai, u.c.*04.06.2024.* |
| 1.3. | Vai projekta pieteikumā ir iekļaujamas MK noteikumu Nr. 173 18.2. punktā noteiktās izmaksas un kā tās aprēķināt? Vai tās ietver arī aprūpi mājās, kā vajadzībām tiek plānots iegādāties specializēto transportu? Kā noteikt cik personas aprūpēsim mājās?*(rakstiski)* | Projektā pakalpojumu sniegšanas posmā (ne ilgāk kā 24 mēnešus pēc infrastruktūras izveides) ir jāplāno attiecīgas MK noteikumu Nr.173 23. punktā minētās vienas vienības izmaksas sabiedrībā balstītu sociālo pakalpojumu sniegšanas nodrošināšanai. Piemēram, ja projektā ir izveidota grupu māja 10 personām ar GRT un pakalpojumu sniegšana projekta ietvaros plānota 20 mēnešus, tad projektā plāno 23.2. apakšpunktā minētās izmaksas 1 705 *euro* mēnesī x 20 mēneši x 10 personas ar GRT = 341 000 *euro*. Attiecībā uz aprūpei mājās pielāgotu transportu – projektā var plānot tikai specializētā transportlīdzekļa iegādi, aprīkošanu un reģistrēšanu, bet tālākas aprūpes mājā pakalpojuma sniegšanas izmaksas pašvaldībām ir jāsedz no saviem līdzekļiem un tās projektā neplāno (MK noteikumu Nr. 173 40. punkts).*04.06.2024.* |
| 1.4. | Kas ir domāts ar “īstenošanas personālu” MK noteikumu Nr. 173 22.5. punktā?*(rakstiski)* | Īstenošanas personāls var būt speciālists, kas piesaistīts uz projekta infrastruktūras izveides posmu, bet tieši nav saistīts ar projekta administrēšanu (vadību), bet ir iesaistīts būvniecības procesu uzraudzībā (piemēram, koordinators vai cits būvniecības eksperts). Gan vadības, gan īstenošanas personāla (ja tāds tiek plānots) izmaksām ir jāievēro MK noteikumu Nr. 173 21. punktā minētie izmaksu ierobežojumi.*04.06.2024.* |
| 1.5. | Kādai jābūt gatavības pakāpei attiecībā uz būvniecību?*(seminārā)* | Gatavības pakāpe attiecībā uz būvniecību nav noteikta. Atkarībā no tā, kā ir plānotas izmaksas, kā pamatojoši dokumenti var tikt iesniegti: projektēšanas uzdevums, indikatīvās tāmes, aplēses un citi. Ja projektu iesniedzējam ir iepirkumu veikšanas stadija, kā izmaksu pamatojošu dokumentu var iesniegt būvniecības tāmi, vai piemērām provizorisko tāmi ar sertificēta būvinženiera apstiprināšanu. Vienlaikus, iespējams pamatot arī ar iepriekš veiktiem līdzīgiem iepirkumiem. *12.06.2024.* |
| 1.6. | Vai projekta ietvaros var īstenot kādu no pakalpojumiem jau esošā, jaunizveidotā dienas centrā?*(seminārā)* | Projekta ietvaros var īstenot kādu no pakalpojumiem jau esošā, jaunizveidotā dienas centrā tikai ar nosacījumu, ka pakalpojumā tiek palielināts klientu vietu skaits. *12.06.2024.*  |
| 1.7. | Novadā ir teritorijas, kur iztrūkst higiēnas pakalpojums, attiecīgi aprūpe mājās kā pakalpojums varētu būt aktuāls un to varētu izveidot, iegādājoties projektā vienu specializētā transporta vienību aprūpei mājās. Ja projektā netiek veidota cita infrastruktūra, vai ir iespējams iesniegt projektu arī tikai par šī pakalpojuma izveidi?*(rakstiski)*  | Nē, šāda veida projekta iesniegumu nav iespējams iesniegt. Saskaņā ar MK noteikumu Nr. 173 22.4. punktu, projektā neplāno izmaksas tālākai specializētā transportlīdzekļa uzturēšanai un aprūpes mājās pakalpojuma sniegšanai šo noteikumu 3. punktā​​​​​​​ minētajām mērķa grupas personām. Attiecīgi, specializētie transportlīdzekļi nav attiecināmi uz MK noteikumu 4. punktā minētajiem iznākuma rādītājiem. *12.06.2024.* |
| 1.8. | Vai ir iespējams veidot papildinājumu esošam DAC, piemēram, izveidojot papildus 5 pakalpojuma vietas un veicot telpu pārbūvi un remontu, pielāgojot tās pakalpojumam?*(rakstiski)* | Jā, esošus pakalpojumus var paplašināt, tikai tādā gadījumā, ja tiek palielināts klientu vietu skaits. Piemēram, ja DAC ir 10 pakalpojuma vietas un projekta ietvaros tās tiek paplašinātas par 5 vietām, tad var plānot tām ieguldījumus un attiecīgi aprīkot, ierīkot un uzlabot telpas esošā un/vai jaunizveidotā DAC. *12.06.2024.* |
| 1.9. | Vai minimālā prasība 5 vietas attiecas uz katru adresi jeb uz projektu iesniegumu kopumā?*(seminārā)* | Minimālais ierobežojums 5 vietas ir uz visu projekta iesniegumu.*12.06.2024.* |
| 1.10. | Ņemot vērā, ka projekts sastāv no 2 posmiem, vēlos precizēt, kurā brīdī iestājas projekta pēcuzraudzības periods? Vai šo MK noteikumu Nr. 173 izpratnē “noslēguma maksājuma veikšana” ir par infrastruktūras izveides izmaksām vai sabiedrībā balstītu sociālo pakalpojumu sniegšanas izmaksām atbilstoši vienas vienības izmaksām?*(rakstiski)* | MK noteikumu Nr. 173 46.11. apakšpunktā minētais projekta rezultātu ilgtspējas periods sākas pēc projektā pēdējā (noslēguma) maksājuma veikšanas finansējuma saņēmējam, t.i., pēc visu projektā plānoto darbību pabeigšanas (tai skaitā pakalpojumu sniegšanas).*12.06.2024.* |
| 1.11. | Vai datus, ko Labklājības ministrija ir devusi Centrālajai statistikas pārvaldei par “personām ar psihiskiem un uzvedības traucējumiem” var izmantot projekta pieteikumā? Tās ir tās pašas personas, kas MK noteikumu Nr. 173 izpratnē ir “personas ar garīga rakstura traucējumiem”?*(rakstiski)* | Jā, “personas ar psihiskiem un uzvedības traucējumiem” ir tas pats, kas “personas ar garīga rakstura traucējumiem”.*12.06.2024.* |
| 1.12. | Vai pašvaldības dibināts SIA (t.i. pašvaldības kapitālsabiedrība - veco ļaužu pansionāts) arī var piedalīties 4.3.5.1. pirmajā projektu atlases kārtā?*(rakstiski)* | Atbilstoši MK noteikumiem Nr. 173 4.3.5.1. pasākuma 1. kārtas projektu iesniedzēji var būt pašvaldības, vai to izveidoti sociālo pakalpojumu sniedzēji. Vienlaikus šo pašu MK noteikumu anotācijā attiecība uz komercdarbības atbalsta novērtējumu ir norādīts, ka 4.3.5.1. pasākuma 1. kārtas finansiālās palīdzības saņēmējs (projekta iesniedzējs) nav uzskatāms par saimnieciskās darbības veicēju, jo pašvaldība un tās struktūrvienības – izveidotie sociālo pakalpojumu sniedzēji saskaņā ar Valsts pārvaldes iekārtas likuma 1. panta 2) daļu ir atvasināta publiska persona.Neskatoties uz to, ka kapitālsabiedrību (SIA) ir dibinājusi pašvaldība (atvasināta publiska persona), SIA ir uzskatāma par publisko tiesību subjektu, kas veic saimniecisko darbību un piedāvā tirgū savus pakalpojumus.Ņemot vērā visu iepriekš minēto un to, ka 4.3.5.1. pasākuma 1. kārtas ietvaros nav paredzēts komercdarbības atbalsts, pašvaldības dibināta kapitālsabiedrība (SIA) nevar būt projekta iesniedzējs 4.3.5.1. pasākuma 1. kārtas projektu iesniegumu atlasē.*21.06.2024.* |
| 1.13. |  |  |
| 1.14. |  |  |
| 1.15. |  |  |
| 1.16. |  |  |
| Darbību un izmaksu attiecināmība |
| 2.1. | Vai pašvaldība var iesniegt projekta pieteikumu, kurā neplāno infrastruktūras izveidi, bet gan plāno tikai transportlīdzekļu iegādi?*(rakstiski)* | Attiecībā uz specializēto transportlīdzekli mērķa grupas personu mobilitātes nodrošināšanai – to nevar iegādāties bez infrastruktūras izveides. Turklāt, šī transporta līdzekļa izmaksas ir iekļautas vienas pakalpojumu vietas izveides izmaksās (66 324 EUR) un atsevišķa izmaksu pozīcija šim transportam (pretstatā aprūpes mājās transporta līdzeklim) pasākumā nav plānotas.*14.06.2024.* |
| 2.2. | Vai SAM 4.3.5.1. Sabiedrībā balstītu sociālo pakalpojumu pieejamības palielināšanas projekta ietvaros būtu attiecināmas tikai pakalpojumu sniegšanas izmaksas iepriekš izveidotā sabiedrībā balstītu sociālo pakalpojumu sniegšanas infrastruktūrā?*(rakstiski)* | SAM 4.3.5.1. pasākuma 1. kārtā nav attiecināmas tikai pakalpojumu sniegšanas izmaksas. Projektā ietvaros ir jāveido jauna sabiedrībā balstītu sociālo pakalpojumu infrastruktūra, kurā pēc tās izveides projekta ietvaros tiks finansēta pakalpojumu sniegšana ne vairāk kā 24 mēnešus projekta mērķa grupas personām.Tikai pakalpojumu sniegšana būs iespējama 4.3.5.1. pasākuma 2. kārtā.*31.05.2024.* |
| 2.3. | Vai attiecināmajām izmaksām ir griesti, viena projekta ietvaros?*(seminārā)* | Projekta ietvaros konkrēti attiecināmo izmaksu griesti nav, taču ir nosacījumi pret maksimālo attiecināmo izmaksu apmēru. Maksimālajā attiecināmo izmaksu apmērā tiek rēķinātas infrastruktūras izmaksas, kas ir 66 324 *euro* uz vienu vietu, vienlaikus klāt var arī skaitīt, ja ir nepieciešamība, personāla vadības izmaksas. Tāpat ir iespējams pieskaitīt 15% netiešās izmaksas, ja tiek plānotas personāla vadības izmaksas būvniecības fāzē. Attiecībā pret klientu vietu skaitu, griestu ERAF tipa ieguldījumiem aprēķins ir: *klientu skaits x 66 324 euro + griesti vienas vienības izmaksu metodikā noteiktajam[[1]](#footnote-2).*Respektīvi, viena projekta ietvaros, attiecināmo izmaksu griesti tiek aprēķināti, tos reizinot ar 24 mēnešu periodu. Konkrētākus piemērus var aplūkot MK noteikumu Nr. 173 [Anotācijā (ex-ante) (mk.gov.lv)](https://tapportals.mk.gov.lv/annotation/5740013f-e9c7-4f7e-8f68-063c023beab6).*12.06.2024.* |
| 2.4. | Vai pareizi, ka 66 324 *euro* ir kopējās projekta izmaksas, no kurām 85% ESF+ finansējums un 15% ir pašvaldības finansējums?*(rakstiski)* | Jā, 66 324 *euro* par vienu pakalpojuma vietu ir kopējās izmaksas, 85% no tiem ESF+ šķersfinansējums un 15% ir līdzfinansējums.*01.07.2024.* |
| 2.5. | Ja projektu paredzēts īstenot piecstāvu ēkā, no kuras 2 stāvos daļēji tiek plānots atjaunot telpas, kas paredzētas mērķa grupas klientiem, kā aprēķināt attiecināmās izmaksas stāvvadiem, apkures sistēma, koridoriem utml. proporcionāli?*(seminārā)* | Šādā gadījumā tā skaitās kā visas ēkas atjaunošana, attiecīgi jārēķina proporcionāli – plānoto 2 stāvu kopējās izmaksas pret kvadrātmetriem, proti, cik no tā aizņems jaunie DI pakalpojumi, jo pārējās izmaksas nav iespējams segt šī projekta ietvaros. *12.06.2024.* |
| 2.6. | Ja ir plānots izveidot vienā adresē divas specializētās darbnīcas (kopēja ieeja, kopējas labierīcības, bet atsevišķas telpas un aprīkojums), vai projekta pieteikumā var plānot ESF+ finansējumu par divām izveidojamām pakalpojuma vietām, proti, 132 648 *euro*? *(rakstiski)* | Visi MK noteikumos Nr. 173 noteiktie izmaksu apmēri ir kopējās izmaksas, kuras veido ESF+ finansējums un pašvaldības budžeta līdzfinansējums (85% + 15%).Līdz ar to, gan vienas pakalpojumu vietas izveides izmaksas (66 324 EUR), gan aprūpes mājā pakalpojuma sniegšanai pielāgota transportlīdzekļa izmaksas (133 400 EUR), gan 23. punktā minētas izmaksas ietver arī pašvaldības līdzfinansējuma daļu.Piemēram, ja plānots projektā izveidot specializētās darbnīcas ar 5 pakalpojumu sniegšanas vietām, tad projektā var plānot izmaksas 5 x 66 324 *euro* = 331 620 *euro*. Vienlaikus vēršam uzmanību, ka tas ir maksimālais izmaksu apmērs, kādu var plānot šo pakalpojuma vietu izveidei. Ja pašvaldības pieņēmumi un aprēķini rāda, ka šīs vietas var izveidot par mazāku finansējumu, projektā plāno attiecīgi mazāku finansējumu.*12.06.2024., 01.07.2024.* |
| 2.7. |  |  |
| 2.8. |  |  |
| Projekta iesnieguma aizpildīšana un pievienojamie dokumenti |
| 3.1. | Kā labāk noformēt un ko tieši atspoguļot 8.5. grafiskajā plānotā pakalpojuma telpu plānojumā, ja uz iesniegšanas brīdi nav būvniecības ieceres dokumentācija un esošais telpu plānojums 100 % tiks pārveidots? Paredzams projektēšanas laikā no projektētāja saņemt, piemēram, divus izvietojuma piedāvājumus. *(rakstiski)* | Uz projekta iesniegšanas brīdi projekta iesniegumam ir jāpievieno plānotā pakalpojuma telpu izvietojuma vizualizācija (brīvā formā), lai vērtēšanas komisija varētu pārliecināties, ka pakalpojums tiek plānots un veidots atbilstoši prasībām sociālo pakalpojumu sniedzējiem (piemēram, ievērots minimālais kvadrātmetru skaits uz vienu mērķa grupas personu grupu mājas pakalpojumā, plānotas atbilstošas telpas pakalpojuma sniegšanas personālam u.c.). Ja projektēšanas laikā faktiskais pakalpojuma telpu izvietojums mainīsies, to varēs pievienot projektam, veicot attiecīgus grozījumus projektā.*04.06.2024.* |
| 3.2. | Vai jau uz iesniegšanas brīdi ir jābūt izvērtētiem pensionāriem? Vai visiem ir jābūt ar demenci jeb var būt arī bez demences?*(rakstiski)* | Projektā var veidot dienas aprūpes centru pensijas vecuma personām, kurām ir noteikts 1., 2., 3. vai 4. aprūpes līmenis. Demence nav obligāta mērķa grupas pazīme. Ja pakalpojumu veido pensijas vecuma personām ar demenci vai pensijas vecuma personām ar 3. vai 4. aprūpes līmeni, projekts iegūst papildus punktus (4.5.1. apakškritērijs), bet tad pakalpojumam ir jābūt īpaši pielāgotam šīm mērķa grupām. Attiecība uz personu pensijas vecumā vajadzību izvērtēšanu – tā nav obligāta prasība uz projekta iesniegšanas brīdi, bet ir jānodrošina pirms pakalpojuma sniegšanas uzsākšanas (MK noteikumu Nr. 173 43. punkts).*04.06.2024.* |
| 3.3. | Kā saprast 4.3.5.1. atlases nolikuma 8.10 punktā noteiktā dokumenta veidu, kas pamato, ka pašvaldības sociālo pakalpojumu sniedzējs (finansējuma saņēmējs) nodrošina pašvaldības autonomo funkciju izpildi un nodrošinās konkrētus sociālos pakalpojumus izveidotajā infrastruktūrā?*(rakstiski)* | Dokuments, kas pamato, ka pašvaldības sociālo pakalpojumu sniedzējs nodrošina pašvaldības autonomo funkciju izpildi un nodrošinās konkrētus sociālos pakalpojumus izveidotajā infrastruktūrā ir domes lēmums par projekta iesniegšanu un īstenošanu, kurā ir norādīts plānoto pakalpojumu vietu skaits un adrese, kur projekts tiks īstenots, kas un kā to plānots īstenot.*12.06.2024.* |
| 3.4. | Vai ir jāiegūst un uz pieteikuma iesniegšanas brīdi jāiesniedz sertificēta būvinženiera ekspertīzes atzinums par virszemes un pazemes komunikāciju infrastruktūras pārbūvi, ja nav zināms pa kurieni, cik dziļi un vai vispār būs tāda vajadzība ko pārbūvēt no šādiem tīkliem? Jeb šo dokumentu var iekļaut kā prasību projektēšanas uzdevumā un iesniegt, kad būs gatavs būvprojekts? Vai šādā situācijā arī ir iesniedzams būves enerģijas patēriņa aprēķins? Un ko šādā situācijā prasīt aprēķināt, ja tāds ir jāiesniedz uz projekta pieteikuma iesniegšanas brīdi?*(telefoniski, rakstiski)* | Ja projekta ietvaros projekta iesniegumā tiks norādītas izmaksas virszemes vai pazemes inženierkomunikāciju pārbūvei, tad šāds atzinums būtu jāpievieno. Ja izmaksas šiem mērķiem netiks paredzētas projekta attiecināmajās izmaksās, tad atzinumu nepievieno.Vienlaikus, ja ēka netiek ekspluatēta, tad ir jāapraksta projekta iesniegumā. Ja patēriņa nav, tad nav arī aprēķina, taču šī informācija noteikti ir jāatspoguļo projekta iesniegumā.*20.06.2024.* |
| 3.5. |  |  |
| 3.6. |  |  |
| 3.7. |  |  |
| 3.8. |  |  |
| 3.9. |  |  |
| Īstenošanas nosacījumi |
| 4.1. | Vai viena projekta pieteikumā ir iespējamas vairākas īstenošanas adreses?*(seminārā)* | Jā, taču ir noteikts ierobežojums, saskaņā ar MK noteikumu Nr. 173 12. punktu: maksimālais sabiedrībā balstītu sociālo pakalpojumu sniegšanas vietu skaits ir 25.*12.06.2024.* |
| 4.2. | Vai izveidotajā dienas centrā (DI projektā veidots) var veidot specializēto darbnīcu pakalpojumu?*(seminārā)* | Specializētas darbnīcas ir atsevišķs pakalpojuma veids un, lai tās izveidotu tās, ir jābūt atsevišķi nodalītām telpām; ēka var būt tā pati. Vienlaikus, šis pakalpojumas tiek plānots kā pilnas dienas pakalpojums – tā nevar būt, piemēram, tikai dienas nodarbību telpa DAC. Ja tiek veidota šī specializētā darbnīca, tad telpas un pats pakalpojums ir jāveido tāds, lai tie atbilst prasībām specializētajām darbnīcām, kas ir atrunāts Ministru kabineta 2017. gada 13. jūnija noteikumos [Nr. 338.](https://likumi.lv/ta/id/291788) *12.06.2024.* |
| 4.3. | Kādi ir pakalpojuma maksas nosacījumi 24 mēnešu periodā, kad tiks saņemtas vienas vienības izmaksas pakalpojuma īstenošanai?*(rakstiski)* | Saskaņā ar Ministru kabineta 2007. gada 4. decembra noteikumu Nr. 829 “Noteikumi par dienas centru, grupu māju (dzīvokļu) un pusceļa māju izveidošanas un uzturēšanas izdevumu līdzfinansēšanu” 22. punktu, grupu dzīvokļa klienta pienākums ir samaksāt pakalpojuma sniedzējam par dzīvojamās telpas, virtuves un koplietošanas telpu ekspluatāciju (atbilstoši lietojamajai daļai). Visas pārējās ar pakalpojumu sniegšanu saistītās izmaksas ir jāfinansē pašvaldībai (šajā gadījumā no vienas vienības izmaksām).*12.06.2024.* |
| 4.4. |  |  |
| Vērtēšana un lēmumu pieņemšana |
| 5.1. |  |  |
|  |  |  |
|  |  |  |
|  |  |  |
|  |  |  |

1. Atbilstoši plānotajam pakalpojuma veidam [↑](#footnote-ref-2)